Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva 
mestskej časti Bratislava-Petržalka konaného
dňa  25. novembra 2008

Materiál číslo: 264/2008 

K bodu : Žiadosti o odpustenie poplatkov z omeškania úhrady nájomného a plnení 
   poskytovaných s užívaním bytu

Predkladá :	Návrh uznesenia :

Marián Miškanin	tvorí príloha č. 1
prednosta 	

	 

	

Prerokované :

v miestnej rade
dňa  11. 11. 2008

Spracoval :

Marta Kvasnicová
oddelenie bytové

Príloha č. 1

Návrh uznesenia

Miestne zastupiteľstvo mestskej časti Bratislava-Petržalka

n e s c h v a ľ u j e

odpustenie poplatkov omeškania úhrady nájomného a plnení poskytovaných s užívaním bytu žiadateľovi :

p. Anne Gapčovej, ul. M. Medveďovej č. 21, byt č. 36,

p. Daniele Vančovej, Markova ul. č. 3, byt  č. 38.

Dôvodová  správa

Anna Gapčová požiadala o odpustenie poplatkov z omeškania úhrady nájomného a plnení poskytovaných s užívaním bytu v Bratislave, ul. M. Medveďovej 21, byt č.36, ktoré vznikli menovanej z dôvodu neuhrádzania platieb za nájomné a plnení poskytovaných s užívaním predmetného bytu.
Svoju žiadosť odôvodňuje  tým, že nedoplatok jej vznikol v dôsledku jej zlého zdravotného stavu.
Celková výška poplatkov z omeškania je 55 033,-  Sk 

Daniela Vančová, požiadala o odpustenie poplatkov z omeškania úhrady nájomného a plnení poskytovaných s užívaním bytu v Bratislave, Markova 3, byt č. 38, ktoré vznikli menovanej z dôvodu neuhrádzania platieb za nájomné a plnení poskytovaných s užívaním predmetného bytu.
Svoju  žiadosť odôvodňuje tým, že mala krátkodobé finančné problémy, na základe ktorých vznikli nedoplatky. Tieto finančné problémy si už žiadateľka vyriešila.
Celková výška poplatkov z omeškania je 9 764,-  Sk 

Materiál bol prerokovaný na zasadnutí sociálnej a bytovej komisie dňa 30. 10. 2008, 
a na zasadnutí finančnej komisie. Stanoviská komisie tvoria prílohu č. 2 a 3 tohto materiálu.

Materiál bol prerokovaný na zasadnutí Miestnej rady mestskej časti Bratislava-Petržalka 
dňa 11. 11. 2008, ktorá odporučila miestnemu zastupiteľstvu neschváliť odpustenie poplatkov z omeškania úhrady nájomného a plnení poskytovaných s užívaním bytu p. Anne Gapčovej, M. Medveďovej 21, byt č. 36 a p. Daniele Vančovej, Markova 3, byt č. 38.

Uznesenie č. 357
zo dňa 01. 10. 2002

Miestne zastupiteľstvo mestskej časti Bratislava-Petržalka s c h v a ľ u j e podmienky, po splnení ktorých budú posudzované v bytovej a sociálnej komisii žiadosti o odpustenie poplatkov z omeškania úhrady nájomného a služieb spojených s nájmom obecného bytu, ktoré eviduje správcovská organizácia, ak žiadateľ o takéto odpustenie požiada prenajímateľa: 
1.	Žiadateľ má uhradenú pohľadávku na nájomnom a službách spojených s nájmom bytu vo výške istiny
2.	Odo dňa uhradenia pohľadávky na nájomnom a službách spojených s nájmom bytu vo výške istiny uplynulo najmenej 12 mesiacov
3.	Žiadateľ uhradil 10% z celkovej výšky poplatkov z omeškania úhrady nájomného a služieb spojených s nájmom bytu
4.	Žiadateľ si riadne plní povinnosti vyplývajúce z nájmu bytu
Žiadateľ, ktorý zabezpečil náhradné ubytovanie nájomcovi, ktorému bol vypovedaný nájom bytu a podpísal dohodu o prevzatí dlhu tohto nájomcu, ktorý eviduje správcovská organizácia, môže požiadať prenajímateľa o odpustenie poplatkov z omeškania úhrady nájomného a služieb spojených s nájmom bytu, po splnení nasledovných podmienok :
1.	Žiadateľ má uhradenú pohľadávku na nájomnom a službách spojených s nájmom bytu vo výške istiny
2.	Odo dňa uhradenia pohľadávky na nájomnom a službách spojených s nájmom bytu vo výške istiny uplynulo najmenej 12 mesiacov
3.	Žiadateľ si riadne plní povinnosti vyplývajúce z nájmu bytu
4.	Žiadateľ si prenajatý byt upraví na vlastné náklady

Príloha č. 2

Stanovisko 
zo zasadnutia sociálnej a bytovej komisie 
K bodu 
Žiadosti o odpustenie poplatkov z omeškania úhrady nájomného a plnení poskytovaných s užívaním bytu 
 
Prítomní : 
Anna Sotníková, Oľga Adamčiaková, Viera Palková, Rastislav Pavlík, Michal Novota, Radoslav Stuhl , Helena Stachová

Gapčová Anna    
Sociálna a bytová komisia odporúča neschváliť odpustenie poplatkov z omeškania úhrady nájomného a plnení poskytovaných s užívaním bytu č. 36 na ul. M.Medveďovej  č. 21 
v Bratislave 
Prítomní     :  7
Hlasovanie :                za                        proti                         zdržal sa
     	                         7		      0                                   0
Vančová Daniela
Sociálna a bytová komisia odporúča neschváliť odpustenie poplatkov z omeškania úhrady nájomného a plnení poskytovaných s užívaním bytu č. 38 na Markovej ul. č. 3 v Bratislave 
Prítomní     :  7
Hlasovanie :                za                        proti                         zdržal sa
     	                         7          	      0                                   0

Mgr. Anna Sotníková
                        predsedníčka komisie

Bratislava 30.10.2008